ועדת הכספים, כנסת 20, פרוטוקול מספר 611, 2017-01-11 10:45

משה גפני: אנחנו עוברים לדיון בנושא: צו הבלו על הדלק (פטור והישבון), וכל החוקים.

משה גפני: אנחנו כנראה לא נוכל לסיים את זה היום.

משה גפני: מי מציג את זה?

<אודי אדירי: בוקר טוב.

<אודי אדירי: אנחנו מביאים כאן לוועדה איזשהו חלק ממהלך כולל שהממשלה החליטה עליו במסגרת התוכנית הכלכלית לשנים 2017–2018.

<אודי אדירי: מהות המהלך היא להחדיר באופן אינטנסיבי גז טבעי לשימוש בתחבורה.

<אודי אדירי: למהלך הזה יש כמה רגליים.

<אודי אדירי: לא כולן מונחות לפתחה של הוועדה.

<אודי אדירי: אנחנו ניתן רקע קצר שמסביר את הרגליים השונות, חלקן באות לידי ביטוי בתקציב המדינה, חלקן באות לידי ביטוי בצווים שמונחים כאן, חלקן בצווים ששר האוצר חותם ללא ועדה, אבל נציג לכם את התמונה הכוללת של כל הצעדים שמונחים כאן על השולחן.

<אודי אדירי: אני אגיד ברקע של הדברים שזה חיבור שמבחינת הממשלה יש כאן כמה יעדים, אבל יש כאן גם הזדמנות.

<אודי אדירי: אנחנו מקווים שמשק הגז הטבעי ברמת יכולת אספקת הגז נמצא בפני גידול משמעותי, בפני פיתוח של משק הגז, והרצון הוא לאפשר ולגרום לכך שזה יחלחל לתוך הכלכלה הישראלית, ובמקרה הזה למגזר התחבורה.

<אודי אדירי: בשנה שעברה עשינו מהלך משמעותי בתחום התעשייה, שעדיין אי אפשר להגיד שהגיע להבשלה, אבל הוא התחיל.

<אודי אדירי: זה בגדול מה שנציג כאן היום.

עודד פורר: אתה אומר שהמטרה של מה שאתם מציגים זה הגדלת השימוש בגז טבעי - - -

<אודי אדירי: אני אסביר הכול ואני אציג את הבעיות - - -

<קריאות: - - -

משה גפני: רק שנייה.

משה גפני: ועדת הכספים זה מקום שאסור לצחוק בו.

<אודי אדירי: נקווה שהכול יהיה ברור.

מיקי רוזנטל: תאמין לי, יותר קל להאמין באלוהים מאשר בתוכנית שלכם.

מיקי רוזנטל: אבל בסדר.

<אודי אדירי: נראה לי שבחינת רוב החברים זה לא בעייתי.

מיקי רוזנטל: לא, לא.

מיקי רוזנטל: זה לא היה נגד היו"ר.

יצחק וקנין: אם זה יביא אותך לאמונה יותר חזקה, אני בעד.

<אודי אדירי: נתחיל בלי מצגת.

<אודי אדירי: כשאנחנו מסתכלים היום בעולם המערבי, אנחנו רואים שהגז הטבעי יותר ויותר לתחבורה, בעיקר למשאיות ואוטובוסים ורכבים כבדים.

<אודי אדירי: מבחינה טכנולוגית, ההתאמה של גז טבעי, היעילות הכלכלית שלו, היא בעיקר ברכבים הכבדים יותר, ואילו בישראל, נכון להיום אין כמעט בכלל, בודדים שבבודדים, רכבים בגז טבעי.

<אודי אדירי: הסיבה שבגינה כדאי ונכון למשק לעבור לשימוש בגז טבעי זה מכלול של סיבות.

<אודי אדירי: אני חושב שהראשונה והמשמעותית שבהן זה איכות האוויר ואיכות הסביבה.

<אודי אדירי: למי שלא מכיר, תחבורה אחראית ל-50% מזיהום האוויר במדינה וכשאנחנו מסתכלים על זה ברמת מרכזי הערים אז 80%–90% מזיהום האוויר נגרם מתחבורה, ובתוך זה באופן מובהק, בולט וחד משמעי מהרכבים הכבדים, זאת אומרת, אוטובוסים ומשאיות.

<אודי אדירי: אנחנו מדברים על תחלואה בהיקפים משמעותיים - - -

משה גפני: אם אתה לא אומר שלמדינה יש הכנסות גדולות, אם אתה מתחיל בזה, אז מבחינת האינטליגנציה שלנו, היות והיא לא גבוהה, אז מה הבעיה?

משה גפני: אתה רוצה למנוע זיהום אוויר ואני בעד, ואתה רוצה שישתמשו בגז הטבעי ואני בעד, וכל מה שאתה אומר זה בסדר – תוזיל את המחירים.

<אודי אדירי: של מה.

משה גפני: של הגז הטבעי.

<אודי אדירי: אז אנחנו תיכף נגיע.

משה גפני: אל תעלה לי מחירים אחרים.

<אודי אדירי: תיכף נגיע למחירים - - -

מיקי רוזנטל: אבל תקשיב - - -

<אודי אדירי: רגע, תנו לי - - -

מיקי רוזנטל: לא, אנחנו מכירים.

מיקי רוזנטל: קראנו את זה.

<אודי אדירי: רגע, רגע.

<אודי אדירי: תנו דקה, אני לא אאריך - - -

מיקי רוזנטל: יש נקודה אחת שהיא קריטית שעליה אתם רוכבים עד הנה, ואומרים, אנחנו רוצים שיהיה יותר ירוק, שיהיה יותר נקי וכולי, ואנחנו מוזילים.

מיקי רוזנטל: אתם לא מוזילים.

מיקי רוזנטל: אתם מייקרים.

מיקי רוזנטל: זאת האמת.

מיקי רוזנטל: אתם מייקרים - - -

<אודי אדירי: רגע, חבר הכנסת רוזנטל, זו הקדמה לא ארוכה.

משה גפני: אם אפשר, הקדמה - - -

מיקי רוזנטל: לא, רק לדייק.

משה גפני: רגע, מיקי, שנייה.

<אודי אדירי: אנחנו נפרט הכול, הכול יוצג.

משה גפני: אודי, אתה יכול לקבל את כל הבמה לכל הזמן שאתה רוצה, אבל בבקשה, תתמקד, בגלל שאנחנו מבינים, ירוק וזה, בסדר, הבנו.

<אודי אדירי: קיבלתי את הערת הוועדה.

מיקי רוזנטל: כן, ירוק, תכלת.

<אודי אדירי: קיבלתי.

<אודי אדירי: (הצגת מצגת) אני חושב שמה שיותר חשוב זה לנסות להבין למה זה לא קורה בישראל, ואנחנו ראינו ארבעה גורמים עיקריים ללמה הדבר הזה לא קורה בישראל בצורה שבה הוא צריך לקרות.

<אודי אדירי: הדבר ה ראשון שראינו לנגד עינינו זה היעדר תשתיות.

<אודי אדירי: זאת אומרת, היום במדינת ישראל הפריסה של רשת חלוקת הגז היא חלקית, וגם במקומות שבהם הפריסה קיימת היא לא מאפשרת בצורה טובה הקמה של מכונות תדלוק.

<אודי אדירי: מעבר לזה יש גם בעיית ביצה ותרנגולת.

<אודי אדירי: אף אחד לא רוצה להקים תחנות תדלוק, מכיוון שאין אף רכב ואף אחד לא מאמין שמישהו יקנה רכב.

<אודי אדירי: אז ראינו, קודם כל, בעיה תשתיתית אדירה.

<אודי אדירי: הדבר השני הוא – למה אנשים לא קונים רכבים?

<אודי אדירי: פה אנחנו חושבים שהדבר המרכזי – תמיד יש פחד מטכנולוגיה חדשה, תמיד יש פחד מלהיכנס למשהו, אבל יש גם פחד מאי ודאות.

<אודי אדירי: יש דוח של הממשלה, דוח מיסוי ירוק, שאומר ומחשב מה צריך להיות הבלו על הגז הטבעי, ולמעשה, מי שצריך לקנות רכב היום, אין לו מושג, יש לו דוח, הוא יודע בגדול, בעוד שנה המס מתחיל לעלות, הוא לא יודע, אין לו ודאות, ולכן אף אחד לא נכנס להשקעות משמעותיות.

<אודי אדירי: הוודאות היא מרכיב מאוד קריטי בהשקעה.

<אודי אדירי: ויש את הסדר הסולר.

<אודי אדירי: נגיד כאן ביושר, הסדר הסולר הוא הסדר שכמובן נועד להקטין את העלות העודפת של סולר למגזרים שהם מגזרים יצרניים, אבל לצד זה כמובן שהוא מעודד ומשמר את המוטיבציה לפעול בסולר.

<אודי אדירי: וכמובן שההסדר הזה נעשה כשלא היתה אלטרנטיבה אמיתית פיזיבילית.

<קריאה: אתה מקטין את הפער מהסולר, אודי.

<אודי אדירי: רגע, תיכף אני אסיים.

<אודי אדירי: מה הם הצעדים שאנחנו עושים?

<אודי אדירי: קודם כל, כמה מילים בקצרה על הצעדים שהממשלה עושה כחלק מהתוכנית הכלכלית שהם לא באים בפני הוועדה.

<אודי אדירי: אני אתמקד בעיקר בזה, ואחרי זה רשות המסים.

<אודי אדירי: אורי יציג את צעדי המיסוי השונים.

<אודי אדירי: מה הממשלה עושה?

<אודי אדירי: קודם כל, הממשלה נכנסה למהלך משמעותי של עידוד הקמת תחנות תדלוק.

<אודי אדירי: אנחנו מקצים סכום של 65 מיליון שקלים, רשת ביטחון ומענקים, וגם תמריצי מיסוי להקמה של תחנות תדלוק בגז טבעי.

<אודי אדירי: זה מהלך אחד.

<אודי אדירי: הוא בתוך תקציב המדינה משנת 2017–2018.

<אודי אדירי: מהלך שני זה שדרוג רשת החלוקה.

<אודי אדירי: בתוך הצעת התקציב ל-2017 ו-2018 אנחנו מדברים על השקעה של 150 מיליון שקל לשדרוג רשת החלוקה שיאפשר כניסה של תחנות תדלוק, וגם ביטול קנסות הצריכה הלא-אחידה על תחנות תדלוק.

<אודי אדירי: כלומר, שתחנות תדלוק יוכלו לפעול ולהיות רווחיות.

<אודי אדירי: מעבר לזה המדינה עושה מאמצים אדירים לתמרוץ בכסף ובאמצעים מכרזיים לכניסת גז טבעי לתחבורה הציבורית.

<אודי אדירי: אנחנו היום מחייבים 20% אוטובוסים, או בגז טבעי או בחשמל, בכל מכרזי התחבורה, ואנחנו מעניקים ניקוד למי שנותן יותר מזה.

<אודי אדירי: אנחנו רואים את הפירות הראשונים במכרז הראשון שנכנס עכשיו למנגנון הזה.

<אודי אדירי: מעבר לזה, המשרד להגנת הסביבה נותן מענקים של עשרות מיליוני שקלים לחברות אוטובוסים להסבה לגז טבעי, ובחיפה, תוכנית מיוחדת, 30 מיליון שקלים למעבר לגז טבעי.

<אודי אדירי: אז כל המהלכים האלה הם חלק מפעילות הממשלה בפריפריה של המהלך הזה.

<אודי אדירי: יש במהלך הזה כמובן מקלות ויש גזרים.

<אודי אדירי: אנחנו נסביר את הכול.

<אודי אדירי: רק נגיד שחוץ מהליכי המיסוי, יש כאן גם הליך אחד בתחום האגרה, ואנחנו כן מציעים כאן פטור מאגרת רישוי למשאיות ואוטובוסים בגז טבעי.

<אודי אדירי: אז זה לא חלק מהדברים שמגיעים כאן לאישור - - -

משה גפני: אתם רוצים את זה לעשר שנים?

<אודי אדירי: המהלך כולו נמשך על פני עשר שנים.

<אודי אדירי: יש כאן צעדים שמתחילים בעוד שנתיים, יש צעדים שמתחילים בעוד ארבע שנים, יש כאלה שחלים בארבע השנים הקרובות.

<קריאה: מה טוב להתחיל במהלך עכשיו, כשאין אף מכונית והן ייכנסו רק ב-2019?

<אודי אדירי: כי האמת שאם לא נתחיל אז גם לא יהיה.

<אודי אדירי: הרציונל בגדול אומר, רוב הגזרים, זאת אומרת, ההטבות, הן הטבות בתקופת הזמן המידית דווקא שבאות לגרום לאנשים לקנות משאיות, לקנות אוטובוסים, אם זה פחת מואץ, אם זה פטור מאגרה.

<אודי אדירי: אתם תראו את הדברים האלה כאן.

<אודי אדירי: רוב הגזרים מגיעים מהר.

<אודי אדירי: עליות המחירים מגיעות בהדרגה על פני זמן.

עודד פורר: אבל אם נתת לי גזר לקנות משאית, אין לי איפה לתדלק אותה היום.

<אודי אדירי: יהיה לך איפה לתדלק אותה מכיוון שזה בא ביחד - - -

<קריאות: - - -

מיקי רוזנטל: - - - גם זה הממשלה - - -

<אודי אדירי: אנחנו נציג את משך הזמן ותחוו את דעתכם, ותראו מה נראה לכם הגיוני ומה לא.

<אודי אדירי: אבל הרעיון כאן הוא שהמענקים - - - ניתנים עכשיו, הפחת המואץ ניתן על פני מספר שנים למי שירכוש.

<אודי אדירי: יש כאן בדיוק את הרציונל הזה.

<אודי אדירי: בהתחלה זה דווקא יותר הטבות.

<אודי אדירי: לאחר מכן מתחיל האיזון שיש בו גם בלו בטווח הרחוק על גז טבעי שמשמר את היתרון.

<אודי אדירי: דבר אחרון שאני אגיד, יש דיון אבל כן באים לדיון הזה אחרי הידברות מאוד-מאוד ארוכה.

<אודי אדירי: קודם כל, מיסוי ירוק 3 מהווה את התשתית לרוב הדברים כאן.

<אודי אדירי: זה מהלך שאורי ירחיב עליו, הוא מהלך כלל ממשלתי שנמשך מספר שנים.

<אודי אדירי: אבל יותר מזה, בחודשיים לפני החלטת הממשלה ישבנו עם כל הגורמים הנוגעים בדבר, אני חושב שהגענו להסכמות עם רובם המכריע, ולכן אני חושב שהמהלך הוא מאוזן בהיבט הזה.

<אודי אדירי: ברמת הצווים, לפחות בכל מה שקשור, יש כאן בעיה בהגדרות שאנחנו כמובן נתקן אותה.

<אודי אדירי: לא היתה כמובן כוונה שזה יחול על מתקני קוגנרציה וכל מיני דברים שהם תעשייתיים ולא תחבורתיים.

<אודי אדירי: אנחנו נתקן.

<אודי אדירי: יש כאן כנראה תיקון שצריך לעשות.

<אודי אדירי: אנחנו נעשה אותו, ואורי יציג את המהלכים.

משה גפני: אמר לי ערן יעקב, ואני חושב שגם אתה אמרת לי וגם מה שאתה מציג עכשיו, שהגעתם להסכמה עם כל הגורמים הנוגעים בדבר?

<אודי אדירי: אנחנו לקחנו את כל הגורמים שסברנו שנוגעים בדבר, אם זה ארגון המובילים ואם זה נהגי המוניות - - -

משה גפני: התעשיינים.

<אודי אדירי: לגבי התאחדות התעשיינים היו הבנות.

<אודי אדירי: אמר לי היו"ר ביושר אתמול – ואני מקבל את זה ומכבד את זה – אני חוזר בי, לא הבנתי את המהלך לעומקו, כך שמול התאחדות התעשיינים כרגע אין הסכמות.

<אודי אדירי: אנחנו נעשה מאמץ, מה שצריך עוד להשלים ולעשות.

<אודי אדירי: אלה צווים מורכבים, זה מהלך מורכב, הגענו להסכמות ואם יש מישהו שמבין שלא, אז אנחנו מכבדים את זה.

משה גפני: אודי, יש לי שאלה אליך.

משה גפני: הצו הזה הוא חוק שמכניס הרבה כסף לקופת המדינה - - -

<קריאה: המון.

משה גפני: 40 מיליארד שקל זה לא המון.

מיקי רוזנטל: זה כסף קטן.

משה גפני: לא משנה.

משה גפני: מדובר על מהלך שמבחינת משרד האוצר הוא מהלך מאוד חשוב.

משה גפני: היה מדובר כל הזמן שתהיה הידברות ולהגיע להסכמות.

משה גפני: האם אתה לא חושב שכדאי שתיקחו עוד כמה ימים לשבת איתם בכל זאת, לא להגיע להתנגדות כזאת ולנסות להגיע להסכמות?

משה גפני: אני לא בטוח שזה נכון עכשיו, אין לנו הרבה זמן, להתחיל עכשיו דיון כזה כשיש התנגדות גדולה.

משה גפני: אני לא דיברתי עם אף אחד.

משה גפני: אנשים התקשרו אלי, רציתי לשמוע קודם, אני גם מתכוון לדבר, אני חוזר לאנשים, אבל יש התנגדות רבה.

משה גפני: האם לא כדאי שתצמצמו את ההתנגדות הזאת?

מיקי רוזנטל: אני רוצה לבקש בקשה.

מיקי רוזנטל: אני מבין שהמשך הדיון נדחה בגלל השעה, אבל לדיון הבא אני מאוד מבקש שהאוצר יביא, כי הרי הסוגיה המרכזית זה הגז ושימושיו, מי שישתמש ואיך וכמה.

מיקי רוזנטל: אני מבקש האוצר יביא, הוא בעצמו, את המיסוי על הגז הטבעי לצורכי תחבורה, בארצות-הברית, בגרמניה, בצרפת, בכל המדינות המערביות, ותראו את ההבדל המהותי בין - - -

עודד פורר: יש לנו את זה פה ממרכז המחקר והמידע.

מיקי רוזנטל: אני לא ראיתי.

מיקי רוזנטל: תודה רבה.

מיקי רוזנטל: אם יש את זה, אז אין בעיה.

יעל כהן-פארן: זה רק על הסולר.

מיקי רוזנטל: אני לא ראיתי את המיסוי על הגז.

עודד פורר: אה, על הגז לא.

מיקי רוזנטל: אני חושב שזה נתון הכרחי כדי שתבינו איך מדינות מעודדות באמת שימוש בגז, כי הבלו על הגז שם הוא רבע, חצי, יש כאלה מדינות שאפילו אין בכלל, מאשר ההצעה שמונחת לפנינו.

מיקי רוזנטל: וזה כל הנושא, וכמו עם האגרות, אגב.

משה גפני: מקובל.

<אודי אדירי: בסדר, אנחנו נציג.

יעל כהן-פארן: אני רוצה לבקש עוד שאלת הבהרה.

משה גפני: רק דקה.

משה גפני: אני לא רוצה בסוף להגיע לקואליציה-אופוזיציה, לא רוצה להגיע לזה בגלל שזה נושא באמת חשוב, הוא נוגע להרבה מאוד גופים, להרבה מאוד גורמים, אלא לנסות להגיע בתוך כמה ימים להסכמות.

יעל כהן-פארן: אני רוצה קודם כל שתציגו לנו, אם אפשר, את המחיר על הבלו לא בטונה, או, אתם יכולים גם בטונה, אבל גם במספרים שאנחנו מכירים, הרי היום מודדים יחידת חום MMBTU, וכל המספרים שאנחנו מכירים מהגז - - -

<קריאות: 12 דולר.

יעל כהן-פארן: בדיוק, בדיוק.

יעל כהן-פארן: אז תגידו למה זה יעלה, כי היום אנחנו מדברים על חמישה, ארבעה וחצי, ארבעה נקודה שבע, שישה דולר - - -

<קריאות: 12 דולר.

<אודי אדירי: רגע, אני רוצה לראות שאני מבין טוב את הבקשה.

<אודי אדירי: זו בקשה שנציג במונחים של?

יעל כהן-פארן: במונחים של MMBTU, את העלות של הבלו, ובעצם מה יהיה המחיר הכולל אחרי הבלו על הגז.

<קריאה: כולל ששינסקי וכולל הכול.

יעל כהן-פארן: אם אתה פותח את הדיון, אז יש לי הרבה מה להגיד - - -

משה גפני: לא, לא, אנחנו לא נוכל להספיק.

<גבי בן הרוש: שמי גבי בן הרוש, יושב-ראש מועצת המובילים והמסיעים.

<גבי בן הרוש: שמעתי מאגף התקציבים שיש הסכמה שלנו, של מועצת המובילים.

משה גפני: כן, כך נאמר לי.

<גבי בן הרוש: אתה דיברת על ביצה ותרנגולת, והזכרת גם שהרכב הכבד, אז אני כבר מודיע לך ולוועדה ולחברי הכנסת, אין בעולם מנועי גז לרכב כבד.

<גבי בן הרוש: הפיילוט שהיה פה בארץ זה משאית קטנה - - -

משה גפני: יש הסכמה?

<אודי אדירי: הוא אומר שאין הסכמה?

<עופר אופיר: אני עופר, מנכ"ל "תל-בר" ומייצג פה גם את שירותי בריאות כללית.

<עופר אופיר: חברת "תל-בר", שהיא צרכן גז, רק לא נכנסת תחת ההגדרה של ייצור תעשייתי כי היא מכבסה, ואני מייצג פה גם את שירותי בריאות כללית, הבעלים שלנו, שגם בהגדרה לגבי הפטור מהבלו, בתי-החולים לא נופלים תחת הפטור.

<עופר אופיר: כלומר, משנת 2020 עלות הגז לבתי-חולים שהם צרכני אנרגיה גדולים, ומכבסות, למשל, שהן לא תעשיה על-פי ההגדרות המקובלות, שהן גם צרכני אנרגיה גדולים כ מונו, ואנחנו כבר מוסבים לגז ועדיין לא קיבלנו גז – עלות הגז תהיה פי שלושה, שזה אותם 12 דולר, מהמחיר שראינו אותו כשנכנסנו לתהליך.

משה גפני: פי שלושה ממה שהיום?

<עופר אופיר: אם היום, לצורך העניין, המחיר הוא שישה דולר ל-MMBTU, הבלו של 2,323 שקלים לטונה זה שווה ערך ל-12 דולר.

משה גפני: זה נכון, אודי?

משה גפני: למה?

<קריאות: כן, כן.

<קריאות: זה נכון מאוד.

<עופר אופיר: כלומר, המחיר ל-MMBTU יהיה 18 דולר, כלומר, נמשיך לשרוף מזוט.

<שמעון גבריאל ביטון: שמי גבי ביטון, יושב-ראש ועדת האנרגיה בהתאחדות ותעשיין בעצמו.

<שמעון גבריאל ביטון: התהליך הוא תהליך חלם.

<שמעון גבריאל ביטון: אם רוצים לעצור את המעבר לגז טבעי בתחבורה, תפעילו את התהליך הזה.

משה גפני: למה?

<שמעון גבריאל ביטון: מכיוון שהוא מציע 100–150 מיליון הטבות, ולוקח מהצד מיליארדים.

<שמעון גבריאל ביטון: איך אתה משווה את זה?

<שמעון גבריאל ביטון: אתה לא יכול לבצע את התהליך הזה.

<שמעון גבריאל ביטון: התהליך הזה ייקר.

<שמעון גבריאל ביטון: מה שיקרה – חברות התחברוה יגלגלו את הלעות הזאת לצרכנים, אנחנו נלחמים ביוקר המחיה וזה יעלה את יוקר המחיה.

משה גפני: תודה.

משה גפני: נציג ארגון המוניות, בבקשה.

<יהודה בר אור: שמי יהודה בר אור, יו"ר איגוד המוניות.

<יהודה בר אור: משפט אחד לגבי הבלו על הסולר – יש הסכמות כי יש כמה הטבות עם זה.

<יהודה בר אור: לגבי הגז – בטח שאנחנו לא מסכימים שיעלו את מחירי הגז למחירם כאלה, שהיום ניכנס לגז ומחר זה יהיה כל-כך יקר יותר מאשר המצב היום.

<יהודה בר אור: ובגלל זה, לגבי הגז אין הסכמות.

משה גפני: נציג רשות המסים, בקצרה, בבקשה.

משה גפני: אנחנו צריכים לסיים.

<אורי זיסקינד: אורי זיסקינד, מרשות המסים.

<אורי זיסקינד: אנחנו לא שלפנו את מה שאנחנו מביאים פה היום, וכולם כבר מוכרים על השולחן כי התחלנו את התהליך הזה לפני שלוש שנים.

<אורי זיסקינד: הממשלה הטילה על רשות המסים לייצר מדיניות ארוכת-טווח.

<אורי זיסקינד: אני לא חושב שיש הרבה תוכניות שהן רצות או שהממשלה הביאה עשר שנים קדימה, והרעיון פה הוא לתת ודאות להשקעות בשוק.

<אורי זיסקינד: ישבנו עם כל גורמי הממשלה.

<אורי זיסקינד: זה לא הצעה של משרד האוצר או רשות המסים, זה מגיע כבר בהחלטת ממשלה ועם כל המומחים ממשרדי הממשלה.

משה גפני: אני לא ביקשתי שתהיה הסכמה בין משרדי הממשלה - - -

<אודי אדירי: זה גם משהו.

משה גפני: לא שאתם יכולים לךהגיע לזה, אבל בכל אופן זה לא נושא הדיון.

<אורי זיסקינד: חשוב הדיון, ולא חשבנו מתחילת הדרך שכל השכל אצלנו.

<אורי זיסקינד: התחלנו את התהליך עם פנייה לתעשייה ושאלנו מה צריך לקרות בשביל לעבור לגז טבעי.

<קריאה: ולא שיניתם שורה אחת.

משה גפני: די, רבותי.

משה גפני: צריך לסיים.

משה גפני: אנחנו כבר חורגים מהזמן.

<אורי זיסקינד: סביב זה בנינו את כל המהלך ואת כל הדוח.

משה גפני: אל תציג את זה עכשיו.

משה גפני: אני נורא מצטער.

משה גפני: אני חוזר על בקשתי אליך, אודי, ודברו עם ערן יעקב שנבצר ממנו להגיע – אני מבקש, תגידו לי שאתם לא מגיעים להסכמות, בסדר?

משה גפני: שנדע למה אנחנו הולכים.

משה גפני: זה לא מהלך פשוט, הוא לא מהלך קל.

משה גפני: אני לא רוצה להגיע בזה לקואליציה-אופוזיציה.

משה גפני: אני רוצה להגיע לאיזשהו מתווה שגם המדינה תקבל את ההכנסות שלה.

משה גפני: אני לא בטוח שעשר שנים זה נכון, אבל אני לא אומר לכם מה לפני.

משה גפני: תגידו ליש אתם עשיתם את המהלך, אני מעלה את זה על סדר היום ואני קובע לזה הרבה זמן.

משה גפני: תודה רבה.